
L E G E

pentru modificarea şi completarea 

Constituţiei Republicii Moldova


Parlamentul adoptă prezenta lege constituţională. 


Articol  unic. – Constituţia Republicii Moldova, adoptată  la 29 iulie 1994 (Monitorul Oficial al Republicii Moldova, 1994,  nr.1), cu modificările ulterioare, se modifică şi  se completează  după  cum urmează(

1.  Articolul  24 alineatul  (3) va avea următorul  cuprins(

((3) Pedeapsa cu  moartea este abolită.  Nimeni  nu  poate fi  condamnat la   o  asemenea pedeapsă  şi  nici  executat decît numai  pentru  acte săvîrşite în timp  de război sau  de pericol  iminent de război şi numai  în condiţiile legii.(

2.  Articolul  25 alineatele (3) şi  (4) vor avea următorul  cuprins(

((3) Reţinerea nu  poate depăşi  72 de ore.


(4) Arestarea se face în temeiul  unui  mandat, emis de judecător,  pentru  o  durată  de cel  mult 30 de zile. Asupra legalităţii  mandatului  se poate depune recurs,  în condiţiile legii, în  instanţa judecătorească ierarhic superioară. Termenul  arestării  poate fi  prelungit numai  de către judecător sau de către  instanţa  judecătorească,  în condiţiile legii, cel  mult pînă  la 12 luni.(

3.  La articolul  30( 


alineatul  unic devine alineatul  (1)(

articolul  se completează  cu  alineatul  (2), cu  următorul  cuprins(

((2) De la prevederile alineatului (1) se poate deroga prin lege în cazurile cînd această derogare este necesară în interesele securităţii  naţionale,   bunăstării economice a ţării,  ordinii  publice şi  în scopul prevenirii infracţiunilor.(

4. Articolul 54 va avea următorul  cuprins(
(Articolul  54

Restrîngerea exerciţiului  unor drepturi  sau  al  unor libertăţi


(1)  În Republica Moldova nu  pot fi  adoptate legi  care ar suprima sau  ar diminua drepturile şi  libertăţile fundamentale ale omului  şi  cetăţeanului.


(2) Exerciţiul  drepturilor şi  libertăţilor nu  poate fi  supus altor restrîngeri decît celor prevăzute de lege,  care corespund  normelor unanim recunoscute ale dreptului  internaţional şi  sînt necesare în interesele securităţii  naţionale, integrităţii  teritoriale, bunăstării  economice a ţării, ordinii  publice, în scopul  prevenirii  tulburărilor în masă şi  infracţiunilor, protejării  drepturilor, libertăţilor şi  demnităţii  altor persoane, împiedicării  divulgării  informaţiilor confidenţiale sau  garantării  autorităţii şi imparţialităţii  justiţiei.


(3) Prevederile alineatului (2) nu admit restrîngerea drepturilor proclamate în articolele 20-24.


(4) Restrîngerea trebuie să  fie proporţională cu situaţia care  a determinat-o şi  nu poate atinge existenţa dreptului  sau  a libertăţii.(

5. Articolul 55 va avea următorul  cuprins(
(Articolul  55

Exercitarea  drepturilor şi a libertăţilor


Orice persoană  îşi  exercită  drepturile şi  libertăţile constituţionale cu  bună-credinţă, fără să  încalce drepturile şi  libertăţile altora.(

